**JPR–INFORM–2021–22**

**OBRAZEC 2: IZJAVE O PRAVILNOSTI PODATKOV IN IZPOLNJEVANJU POGOJEV**

**JAVNEGA RAZPISA**

**S podpisom odgovorne osebe in žigom izjavljamo, da so vsi v vlogi navedeni podatki pravilni in da izpolnjujemo naslednje splošne pogoje razpisa, navedene v 6. poglavju besedila javnega razpisa,**

1. da izpolnjujemo pogoje nevladne organizacije iz 4. točke tega razpisa;
2. da smo vsaj štiri leta registrirani za izvajanje dejavnosti na področju kulture in umetnosti;
3. da smo v primeru, da smo bili pogodbena stranka ministrstva v letih 2017, 2018, 2019 in 2020, izpolnjevali vse pogodbene obveznosti do ministrstva;
4. da ne prijavljamo programskih dejavnosti ali enot, ki so že bile izbrane na programskih ali projektnih razpisih oz. pozivih ministrstva do leta 2021, na razpisih Slovenskega filmskega centra javne agencije RS, Javnega sklada RS za kulturne dejavnosti, Javne agencije za knjigo RS in drugih ministrstev;
5. da se prijavljamo na ta javni razpis samo z eno vlogo;
6. da skupna zaprošena vsota ne presega 180.000 EUR za obdobje od 1. 6. 2021 do 31.12. 2022;
7. da dajemo dovoljenje za objavo osebnih podatkov z namenom objave rezultatov javnega razpisa na spletni strani ministrstva skladno z Zakonom o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06 – ZDavP-2, 23/14, 50/14, 19/15 – odl. US, 102/15 in 7/18);
8. da nimamo omejitve poslovanja na podlagi Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo);
9. da smo v obdobju 2017–2020 opravljali informacijsko in promocijsko dejavnost na področju kulture na spletu;
10. da so imeli naši spletni portali v obdobju 2017–2020 vsaj 35.000 t. i. posamičnih obiskovalcev, angl. unique visitors letno;
11. da je iz prijave našega programa za leti 2021 in 2022 razvidno, da bomo tehnično postavitev spletnih strani zaključili najpozneje v šestih mesecih od obojestranskega podpisa pogodbe o izvajanju programa. Do takrat se program izvaja na obstoječih spletnih straneh;
12. da je iz prijave našega programa za leti 2021 in 2022 razvidno, da bomo promovirali spletne portale Culture.si in Kulturnik.si tudi prek najmanj 3 različnih spletnih družbenih omrežij, in sicer vsaj trideset objav mesečno za oba spletna portala skupaj, od tega bo vsaj ena objava tedensko promovirana (plačana) objava na enem od spletnih družbenih omrežjih;
13. da je iz prijave našega programa za leti 2021 in 2022 pri oblikovanju programske opreme in podatkovnih zbirk razvidno upoštevanje uveljavljenih mednarodnih standardov in priporočil:

* zanesljivo delovanje v spletnem okolju,
* opremljenost digitalnih objektov z metapodatki,
* povezljivost z evropsko digitalno knjižnico Europeana,
* podpora formata RSS,
* možnost dograjevanja, spreminjanja in dodatnega razvoja,
* vzpostavljanje pogojev za trajno hranjenje fotografij in logotipov.

Datum Podpis odgovorne osebe in žig